作者：晁端礼
词牌/韵律：金人捧露盘

paragraphs: 天锡禹圭尧瑞，君王受厘，未央宫殿。
三五庆元宵，扫春寒、花外蕙风轻扇。
龙阙前瞻，凤楼背耸，中有鳌峰见。
渐紫宙、星河晚。
放桂华浮动，金莲开遍。
御帘卷。
须臾万乐喧天，群仙扶辇。
云间，都人望天表，正仙葩竞插，异香飘散。
春宵苦长短。
指花阴，愁听漏传银箭。
京国繁华，太平盛事，野老何因见。
但时效华封祝，愿岁岁闻道，金舆游宴。
暗魂断。
天涯望极长安远。